સાંજે પાંચેક વાગ્યાના આસપાસ બંને નાની-દોહિત્રી ઇસ્કોન મેગા મોલ સામેથી રોડ ક્રોસ કરી રહ્યાં હતાં. ત્યારે પૂરપાટ ઝડપે એક કાર આવી હતી. કાર ચાલકે નાની-દોહિત્રીને અડફેટે લેતાં જેનેથબહેનને શરીરના ભાગ ગંભીર ઇજાઓ થઇ હતી. જ્યારે પ્રિયાને સામાન્ય ઇજા થવા પામી હતી. બંનેને સારવાર અર્થે હોસ્પિટલ ખસેડાયાં હતાં. જ્યાં જેનેથબહેનનું સારવાર દરમ્યાન મોત નિપજ્યું હતું. અકસ્માત બાદ કારચાલક કાર સાથે નાસી છૂટયો હતો. ઘટનાની જાણ એન ડિવિઝન ટ્રાફિક પોલીસને થતાં પોલીસ તાત્કાલિક ઘટનાસ્થળે દોડી ગઇ હતી. પોલીસે અજાણ્યા કાર ચાલક સામે ગુનો નોંધી તેઓ ઝડપવા તજવીજ હાથ ધરી છે.